Die wêreld in foto’s – 26 November 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Hond by die CACIB Zagreb- internasionale hondeskou in Zagreb, Kroasië. Dié hondeskou word van 23 tot 25 November in Zagreb aangebied. (Foto: Sandra Simunovic, Xinhua) ŉ Fietsryer ry Maandag verby ŉ laning bome tussen Grünau en Rückmarsdorf in die Leipzig-omgewing in Duitsland. (Foto: Jan Woitas, AP) ŉ Boot vaar op die Nyl tydens sonsondergang in Luxor, Egipte. (Foto: Ahmed Gomaa, Xinhua) Die uitsig oor die Nianjia-meer by Martyrpark in Changsha, sentrale China se Hunan-provinsie. (Foto: Li Ga, Xinhua) Honderde vrywilligers, vergesel deur die regse paramilitêre Azov Nasionale Korps, brand fakkels tydens ŉ saamtrek buite die Oekraïense parlement in Kiev, Oekraïne. (Foto: Efrem Lukatsky, AP)